इस सुरंग की बेहद खास बात हर 150 मीटर पर एक आपातकालीन एसओएस कॉल बॉक्स और बाहर निकलने के लिए बचाव के रास्ते का होना है। इस रास्ते से होकर मुसाफिर सुरक्षा सुरंग तक जा सकेंगे जो इस मुख्य सुरंग के समानांतर बनाई गई है। चंदवार ने कहा कि सुरंग में किसी घटना के होने पर इसकी जानकारी देने की खास प्रणाली है। अगर कोई दुर्घटना होती है तो पीड़ित के एसओएस कॉल बॉक्स के जरिए हमें बताने से पहले ही हमारे नियंत्रण कक्ष को इसकी जानकारी इस प्रणाली के जरिए हो जाएगी। इसके हिसाब से हमारी टीम अविलंब बचाव कार्य शुरू करते हुए पीड़ित और वाहन को निकालकर सुरक्षा सुरंग में पहुंचा देगी।